ఆంధ్రజ్యోతి, చెన్నై: విదేశీ మారకద్రవ్యం మోసం కేసుకు సంబంధించిన ప్రశ్నలను తనకు ముందుగానే తెలపాలని కోరుతూ అన్నాడీఎంకే ప్రధాన కార్యదర్శి వీకే శశికళ ఎగ్మూరు న్యాయస్థానాన్ని అభ్యర్థించారు. శశికళకు సంబంధించిన విదేశీ మారకద్రవ్యం మోసం కేసు విచారణ స్థానిక ఎగ్మూర్ కోర్టులో సాగుతున్న విషయం తెలిసిందే. ఈ కేసులో సాక్షుల వద్ద విచారణ ముగియడంతో శశికళ వాంగ్మూలాన్ని నమోదు చేసేందుకు వీలుగా ఆమెను కోర్టులో హాజరుపరచాలని న్యాయస్థానం గతంలో ఉత్తర్వులు జారీ చేసింది. అయితే, బెంగుళూరు జైల్లో ఉన్న శశికళ అనారోగ్యంతో ఉన్నారని, వీడియో కాన్ఫరెన్సింగ్ ద్వారా ఆమె వాంగ్మూలాన్ని రికార్డు చేయాలని ఆమె తరపు న్యాయవాది పిటిషన్ దాఖలు చేశారు. ఇదిలా ఉండగా, గురువారం ఈ పిటిషన్ను విచారణకు స్వీకరించిన న్యాయమూర్తి జాకీర్హుస్సేన్ సమక్షంలో హాజరైన శశికళ తరపు న్యాయవాది మరో పిటిషన్ దాఖలు చేశారు. ఆరోపణలకు సంబంధించిన ప్రశ్నలను ఈడీ అధికారులు శశికళకు ముందుగానే ఇవ్వాలని కోరారు. ఇందుకు ఈడీ తరపు న్యాయవాది అభ్యంతరం తెలిపారు. ఇరుతరపు వాదనల అనంతరం ఈ కేసు తదుపరి విచారణను వచ్చే 2వ తేదీకి వాయిదా వేస్తూ ఉత్వర్వులు జారీ చేశారు.
aandhrajyoti, chennai: videshee maarakadravyam mosam kesuku sambandhinchina prasnalanu tanaku mundugaane telapaalani korutu annadienke pradhaana kaaryadarsi veeke sasikala egmuru nyaayasthaanaanni abhyardhinchaaru. sasikalaku sambandhinchina videshee maarakadravyam mosam kesu vichaarana sthaanika egmur kortulo saagutunna vishayam telisinde. ee kesulo saakshula vadda vichaarana mugiyadamtho sasikala vaangmuulaanni namodu chesenduku veelugaa aamenu kortulo haajaruparachaalani nyaayasthaanam gatamlo uttarvulu jaarii chesindi. ayithe, benguluru jaillo unna sasikala anaarogyamtho unnaarani, veedio conferencing dwara aame vaangmuulaanni rikaardu cheyalani aame tarapu nyaayavaadi pitition daakhalu chesaru. idila undagaa, guruvaram ee pititionnu vichaaranaku sweekarinchina nyaayamuurti jackerhussan samakshamlo haajaraina sasikala tarapu nyaayavaadi maro pitition daakhalu chesaru. aaropanalaku sambandhinchina prasnalanu eedee adhikaarulu sasikalaku mundugaane ivvaalani koraru. induku eedee tarapu nyaayavaadi abhyantaram telipaaru. irutarapu vaadanala anantaram ee kesu tadupari vichaarananu vache 2va teedeeki vaayidaa vestu utvarvulu jaarii chesaru.